Minecraft-ը կինոյում

«**Minecraft-ը կինոյում»** (), արկածային ֆիլմ, որը հիմնված է համանուն համակարգչային խաղի վրա։ Ֆիլմի ռեժիսորներն են Ջարեդ և Ջերուշա Հեսը։ Ֆիլմում նկարահանվել են Ջեք Բլեքը, Ջեյսոն Մոմոան, Դանիել Բրուքսը, Սեբաստիան Յուջին Հանսենը և Էմմա Մայերսը։ Նկարահանումները արվել են Նոր Զելանդիայում 2024 թվականի հունվարի 18-ից ապրիլի 12-ը։ Ֆիլմի պրեմիերան ԱՄՆ-ում նախատեսված է 2025 թվականի ապրիլի 4-ին:

## Սյուժե
Դեռահաս աղջիկը և արկածախնդիրների անսովոր խումբը պետք է փրկեն աշխարհը Դժոխքի թշնամական մոբերից և Ender World-ը Ender Dragon-ից:

## Դերերում
* Ջեք Բլեք-Սթիվ
* Ջեյսոն Մոմոա - Հարեթ «Աղբահան» Հարիսոն
* Դանիել Բրուքս - Դոն
* Սեբաստիան Յուջին Հանսեն-Հենրի
* Էմմա Մայերս-Նատալի
* Ջենիֆեր Քուլիջ
* Քեյթ Մաքքիննոն
* Ջեմեյն Կլեմենտ

## Արտադրություն
2012 թվականին *Mojang* ընկերությունը Հոլիվուդից առաջարկ է ստացել Minecraft ֆրանշիզայի հիման վրա հեռուստասերիալ ստեղծելու մասին, սակայն ընկերության ներկայացուցիչները հայտարարել են, որ դրան կհամաձայնեն միայն համապատասխան սյուժե ստեղծելու դեպքում:

2014 թվականի փետրվարին Kickstarter կայքում հայտնվել է «Մարդու ծնունդը» () խաղի հիման վրա «Minecraft» ֆան-ֆիլմի քրաուդֆանդինգի նախաձեռնությունը, սակայն շուտով նախաձեռնությունը դադարեցվել է, քանի որ Մարկուս Պերսոնը հրաժարվել է լիցենզիա տրամադրել նման ֆիլմ նկարահանելու համար: Այնուամենայնիվ, նույն ամսին Պերսոնը հայտարարել է, որ Mojang-ը բանակցություններ է վարում Warner Bros. Pictures-ի հետ «Minecraft» ֆիլմի ստեղծման համար, որի պրոդյուսերները պետք է լինեն Ռոյ Լին և Ջիլ Մեսիկը:

2015 թվականի հուլիսին Warner Bros. հայտարարել է, որ ֆիլմի ռեժիսորը կլինի Ռոբ Մաքելհենը՝ նախապես նրան հատկացնելով 150 մլն ԱՄՆ դոլարի չափով բյուջե: 2016 թվականին սկսվել է նախնական արտադրության փուլը և հայտնի է դարձել ֆիլմի թողարկման ամսաթիվը՝ 2019 թվականի մայիսի 24- ը: Սակայն 2018 թվականի օգոստոսին Մաքելհենը լքել էր նախագիծը: Էրոնն ու Ադամ Նին վարձվել են սցենարը վերաշարադրելու համար, ֆիլմի արտադրությունը հետաձգվել է:

2019 թվականի հունվարին Փիթեր Սոլեթը հայտարարվել է որպես ֆիլմի ռեժիսոր և սցենարի հեղինակ, որի սյուժեն նախատեսվում էր ամբողջությամբ վերաշարադրել՝ համեմատած Մաքելհենիի տարբերակի հետ։ Միևնույն ժամանակ հայտարարվել է, որ Ջիլ Մեսիկը, որը մահացել է 2018 թվականին, հետմահու հիշատակվելու է որպես պրոդյուսեր: Այդ տարվա ապրիլին *Warner Bros*. նախատեսել է ֆիլմի թողարկումը 2022 թվականի մարտի 4-ին: 2020 թվականի հոկտեմբերին Covid-19 համաճարակի պատճառով *Warner Bros*-ը ֆիլմը հանել է թողարկման ժամանակացույցից: 2022 թվականի ապրիլին հայտնի է դարձել, որ Սոլետի փոխարեն ֆիլմի ռեժիսորները կլինեն Ջարեդն ու Ջերուշա Հեսը, իսկ Ջեյսոն Մոմոան բանակցություններ է սկսել գլխավոր դերում նկարահանվելու համար։ Այդ ժամանակ էլ հայտնի է դարձել, որ դա կլինի խաղարկային ֆիլմ, այլ ոչ թե անիմացիոն ֆիլմ: 2023 թվականի ապրիլին հայտարարվել է պրեմիերայի նոր ամսաթիվը՝ 2025 թվականի ապրիլի 4- ը:

Ֆիլմի նկարահանումները պետք է սկսվեին 2023 թվականի օգոստոսին Նոր Զելանդիայում, բայց *SAG-AFTRA*-ի դերասանների արհմիության գործադուլի պատճառով հետաձգվել է: Գործադուլի ավարտից հետո հայտնի է դարձել, որ նկարահանումները պետք է սկսվեն 2024 թվականի սկզբին:

2023 թվականի նոյեմբերի 30-ին հայտնի է դարձել, որ Դանիել Բրուքսը և Սեբաստիան Յուջին Հանսենը ֆիլմում հանդես կգան որպես Դոն ()և Հենրի համապատասխանաբար: Դեկտեմբերի սկզբին ֆիլմի դերասանական կազմին է միացել Էմմա Մայերսը: 2024 թվականի հունվարին հայտնի է դարձել, որ Ջեք Բլեքը մարմնավորելու է Սթիվի դերը, ինչպես նաև այն, որ ֆիլմում նկարահանվելու են Ջենիֆեր Քուլիջը, Քեյթ Մաքքինոնը և Ջեմեյն Կլեմենտը: Նկարահանումները սկսվել են 2024 թվականի հունվարի 18-ին և ավարտվել 2024 թվականի ապրիլի 12-ին:

2024 թվականի սեպտեմբերի 5-ին թողարկվել է առաջին թիզեր-թրեյլերը: 2024 թվականի նոյեմբերի 19-ին թողարկվել է երկրորդ թրեյլերը:

## Պրեմիերա
Ֆիլմը IMAX ձևաչափով կթողարկվի ԱՄՆ-ում 2025 թվականի ապրիլի 4-ին, դիստրիբյուտորը կլինի Warner Bros. Pictures ընկերությունը: Մինչ այդ նախատեսվում էր այն թողարկել 2019 թվականի մայիսի 24-ին, ապա 2022 թվականի մարտի 4-ին, 2022 թվականի մարտի 4-ին:

## Ծանոթագրություններ

## Արտաքին հղումներ
* Մայնքրաֆթ. Ֆիլմը - Սինեմանիա
* Պաշտոնական կայք

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2025 ֆիլմեր
Կատեգորիա:Legendary Pictures ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:Արկածային ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Բրիտանական արկածային ֆիլմեր
Կատեգորիա:Նոր Զելանդիայում նկարահանված ֆիլմեր